የአንደኛ ሊግ የማጠቃለያ ውድድር ዕሁድ ይጀምራል
በስድስት ምድቦች ተከፍሎ  በኅዳር ወር መጀመሪያ በ58 ክለቦች መካከል ሲደረግ የቆየው የአንደኛ ሊግ የማጠቃለያ ውድድር ከፊታችን ዕሁድ ጀምሮ በባቱ (ዝዋይ) ከተማ ይጀመራል፡፡ሁሉም የምድብ ጨዋታዎች ባሳለፍነው ሳምንት የተጠናቀቁ ሲሆን ወደ ከፍተኛ ሊግ የሚገቡ ስድስት ክለቦችን የሚለየው የማጠቃለያ ጨዋታ ደግሞ ቅዳሜ የዕጣ ማውጣት ሥነ-ስርዓት ከተካሄደ በኋላ ዕሁድ ውድድሩ በይፋ የሚጀመር መሆኑን ሶከር ኢትዮጵያ ያገኘችው መረጃ ይጠቁማል፡፡ከየምድባቸው ያለፉ ተሳታፊ 18 ክለቦች–ከምድብ ሀ፡ ሱሉልታ ከተማ፣ መቱ ከተማ፣ ኮልፌ ቀራኒዮከምድብ ለ፡ ባቱ ከተማ፣ ቢሾፍቱ ከተማ፣ መተሀራ ስኳርከምድብ ሐ፡ ዳሞት ከተማ፣ የጁ ፍሬ ወልዲያ፣ ላስታ ላሊበላምድብ መ፡  ሶሎዳ ዓድዋ፣ ናኖ ሁርቡ፣ ቂርቆስ ክ/ከተማምድብ ሠ፡ ራያ አዘቦ፣ ሰሜን ሸዋ ደብረብርሃን፣ አዲስ አበባ ፖሊስምድብ ረ፡ ጋሞ ጨንቻ፣ ቡሌ ሆራ፣ ጎፋ ባራንቼ